P6_TA(2005)0263

Az afrikai-eurázsiai vándorló vízimadarak védelméről szóló megállapodás *

Az Európai Parlament jogalkotási állásfoglalása az afrikai-eurázsiai vándorló vízimadarak védelméről szóló megállapodás Európai Közösség által történő megkötéséről szóló tanácsi határozatra irányuló javaslatról (COM(2004)0531 - C6-0048/2005 - 2004/0181(CNS))

(Konzultációs eljárás)

Az Európai Parlament,

- tekintettel a tanácsi határozatra irányuló javaslatra (COM(2004)0531) [1],

- tekintettel az afrikai-eurázsiai vándorló vízimadarak védelméről szóló megállapodásra,

- tekintettel az EK-Szerződés 175. cikke (1) bekezdésére és 300. cikke (2) bekezdése első albekezdésének első mondatára,

- tekintettel az EK-Szerződés 300. cikke (3) bekezdésének első albekezdésére, amelynek megfelelően a Tanács konzultált a Parlamenttel (C6-0048/2005),

- tekintettel a Jogi Bizottságnak a javasolt jogalapról szóló véleményére,

- tekintettel eljárási szabályzata 51. cikkére, 83. cikkének (7) bekezdésére és 35. cikkére,

- tekintettel a Környezetvédelmi, Közegészségügyi és Élelmiszer-biztonsági Bizottság jelentésére (A6-0187/2005),

1. jóváhagyja a tanácsi határozatra irányuló javaslatot annak módosított formájában, és jóváhagyja a megállapodás megkötését;

2. utasítja elnökét, hogy továbbítsa álláspontját a Tanácsnak, a Bizottságnak, valamint a tagállamok kormányainak és parlamentjeinek.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

első bevezető hivatkozás

tekintettel az Európai Közösséget létrehozó szerződésre és különösen annak 175. cikke (1) bekezdésére, 300. cikke (2) bekezdése első albekezdésének első mondatára és 300. cikke (3) bekezdésének első albekezdésére, | tekintettel az Európai Közösséget létrehozó szerződésre és különösen annak 175. cikke (1) bekezdésére, 300. cikke (2) bekezdése első albekezdésének első mondatára, 300. cikke (3) bekezdésének első albekezdésére és 300. cikke (4) bekezdésére, |

2. módosítás

(5a) preambulumbekezdés (új)

| (5a) A vándorló vízimadarak jelentős szerepet játszanak a világ biológiai sokféleségében és - a biológiai sokféleségről szóló 1992-es egyezménnyel összhangban - meg kell őrizni őket a jövő generációk számára. |

3. módosítás

(7a) preambulumbekezdés (új)

| (7a) Amennyiben a Bizottság a Közösség nevében és felhatalmazása keretében a megállapodás 3. mellékletében említett cselekvési terv módosításáról tárgyal, figyelembe kell vennie különösen a megállapodás III. cikke (2) bekezdésében felsorolt védelmi intézkedéseket. |

4. módosítás

3. cikk

A Bizottság ezennel felhatalmazást kap arra, hogy tárgyalásokat folytasson és a Közösség nevében elfogadja a cselekvési tervnek a megállapodás 4. cikke értelmében történő bármilyen módosítását, illetve a megállapodásnak a X. cikk értelmében történő módosításait. A Bizottságnak a Tanács által kijelölt különbizottsággal egyeztetve kell lefolytatnia ezeket a tárgyalásokat. A Bizottság gondoskodik arról, hogy a megállapodás alapján elfogadott határozatok összhangban legyenek a meglevő közösségi jogszabályokkal és a közösségi politikákkal. | A Közösség hatáskörébe tartozó kérdések tekintetében a Bizottság felhatalmazást kap arra, hogy a megállapodás mellékleteinek a megállapodás X. cikkének (5) bekezdése értelmében elfogadott módosítását a Közösség nevében jóváhagyja. |

| A Bizottságot ezen feladat ellátása során a Tanács által kijelölt különbizottság segíti. Amennyiben a mellékletek valamely módosítását a szerződő felek ülése általi elfogadást követő 90 napon belül nem ültetik át a vonatkozó közösségi jogszabályokba, a Bizottság azon módosítással kapcsolatban a megállapodás X. cikke (6) bekezdésének megfelelően a letéteményeshez intézett írásbeli értesítés útján fenntartást emel. Amennyiben a módosítást a későbbiekben mégis átültetik, a Bizottság a fenntartást haladéktalanul visszavonja. |

[1] A Hivatalos Lapban még nem tették közzé.

--------------------------------------------------